Avviser rykter om Abramovitsj-arrestasjon
Det var den russiske kanalen RBC-TV som meldte mandag at Abramovitsj skal ha blitt pågrepet i USA. Kanalen oppga at det enten skyldtes Chelsea-eierens business eller at det hadde noe om dødsfallet til hans gamle kompanjong Boris Berezovskij å gjøre. FBI-talsmannen J. Peter Donald sier til Komsomolskaja Pravda at Abramovitsj ikke er under arrest og heller ikke ha vært pågrepet.Abramovitsj' talsmann John Mann bekreftet tidligere mandag overfor nett-TV-kanalen Dozjd at Abramovitsj er i USA, men talsmannen nektet for at Abramovitsj var arrestert. - Det er ikke sant, sier Mann. - Han er i USA, men han er verken pågrepet eller anholdt, fortsetter han.Lørdag ble Boris Berezovskij funnet død i London. Han var lenge Abramovitsj' kompanjong, siden ble de bitre fiender og var i fjor i en bitter rettssak om 30 milliarder kroner. Abramovitsj vant frem på alle punkter. Abramovitsj har hele tiden hatt et godt forhold til Vladimir Putin og Kreml, mens Berezovskij har vært den fremste Kreml-kritikeren utenlands og en Putin-fiende.
FBI avkrefter ryktene om at Chelsea-eier Roman Abratovitsj skal ha blitt arrestert i USA.